Γιώργος Θεοδοσιάδης

Ο Γιώργος Θεοδοσιάδης (18 Μαΐου 1924 – 3 Σεπτεμβρίου 2006) ήταν Έλληνας σκηνοθέτης και δάσκαλος του θεάτρου, ένας από τους πρώτους που δίδαξε στο ελληνικό κοινό το σύγχρονο αγγλόφωνο θέατρο. Ήταν παντρεμένος με τη Χριστίνα Ψάλτη. Μιλούσε γαλλικά και αγγλικά, ενώ ήταν μόνιμος κάτοικος Νέας Σμύρνης Αττικής. Πέθανε το 2006 από ανακοπή καρδιάς στο Νοσοκομείο Ερρίκος Ντυνάν.

 Τα πρώτα χρόνια 
Γεννήθηκε στην Αθήνα στις 18 Μαΐου 1924. Φοίτησε στη Δραματική Σχολή του Θεάτρου Τέχνης και σπούδασε στη Σχολή Μουσικής και Δράματος Γκίλτχολ του Λονδίνου, όπου και πρωτοεμφανίστηκε ως σκηνοθέτης το 1954 με το έργο Living Room. Επέστρεψε στην Ελλάδα το 1956 και συνεργάστηκε με πολλούς θιάσους, ανάμεσά τους του Μίμη Φωτόπουλου, πολλές φορές δε με το Εθνικό Θέατρο. Το 1960 σκηνοθέτησε την κινηματογραφική ταινία Ερωτικά παιχνίδια, με πρωταγωνιστές τον Λάμπρο Κωνσταντάρα και τον Θανάση Βέγγο.

 Δραματική Σχολή Θεοδοσιάδη 
Το 1962 ίδρυσε και διεύθυνε τη Δραματική Σχολή Αθηνών, που έφερε και το επώνυμό του (Σχολή Θεοδοσιάδη). Εκτός από τον ίδιο, στη σχολή δίδαξαν προσωπικότητες όπως οι Γρηγόρης Γρηγορίου, Τίτος Βανδής, Ανδρέας Φιλιππίδης, Νίκος Τζόγιας. Από τη σχολή Θεοδοσιάδη αποφοίτησαν πολλοί γνωστοί και καταξιωμένοι ηθοποιοί όπως οι Βίνα Παπαδοπούλου, Μάκης Ρευματάς, Νίκος Γαροφάλλου Γιώργος Γιώργος Βούλγαρης, Ματίνα Καρρά, Νόρα Βαλσάμη, Μίρκα Παπακωνσταντίνου, Σοφοκλής Πέππας, Δάνης Κατρανίδης, Τάσος Κωστής, Κώστας Τριανταφυλλόπουλος, Στέλλα Φάιτ, Νίκος Νίκας, Μιμή Ντενίση, Κωνσταντίνος Τζούμας, Παύλος Χαϊκάλης, Λίλα Καφαντάρη, Χρήστος Χατζηπαναγιώτης, Άννα Κουρή, Καίτη Φίνου, Ελένη Κούρκουλα, Ελένη Κρίτα, Μαρίνα Ψάλτη, Αλεξάνδρα Παλαιολόγου, Μάριος Αθανασίου, Γιώργος Καπουτζίδης, Αγγελική Λάμπρη, Μιχάλης Μαρίνος, Παναγιώτα Βλαντή, Κωνσταντία Χριστοφορίδου, Βασίλης Καΐλας, Έλενα Τυρέα, Βούλα Κώστα, Χρήστος Συριώτης, Αργύρης Παυλίδης, Μαρία Ζερβού,  Λίλιαν Αρχοντή και Πηνελόπη Σκαλκώτου.

 Σκηνοθετική πορεία 
Ο Γιώργος Θεοδοσιάδης είχε σκηνοθετήσει για το ραδιόφωνο και την τηλεόραση (ΕΙΡ και ΥΕΝΕΔ) περισσότερα από 2500 θεατρικά έργα, ραδιοχρονικά, λογοτεχνικές εκπομπές, θεατρικές επιθεωρήσεις κ.ά. Σκηνοθέτησε επίσης περισσότερα από 60 θεατρικά έργα και μετέφερε δέκα ξένα θεατρικά έργα, που ανέβηκαν από κεντρικούς αθηναϊκούς θιάσους, μεταξύ άλλων δε Ιφιγένεια εν Ταύροις, Ηλέκτρα, Ελένη και Βάκχες του Ευριπίδη, πολλά έργα των Σαίξπηρ, Τσέχωφ, Ο'Νηλ, Άρθουρ Μίλερ, Ξενόπουλου, Τερζάκη, Τενεσί Ουίλιαμς κ.ά.

Υπήρξε τακτικός σκηνοθέτης του Κρατικού Θεάτρου Βορείου Ελλάδος (ΚΘΒΕ) (1972-1975), μέλος της Καλλιτεχνικής Επιτροπής του ΚΘΒΕ (1974-1975) αλλά και του Εθνικού Θεάτρου (1975-1976), καθώς και γενικός διευθυντής του Άρματος Θέσπιδος (1976-1978).

 Παραστασιογραφία 
Κατάλογος θεατρικών παραστάσεων που σκηνοθέτησε ο Γ. Θεοδοσιάδης

 χρονική περίοδος παράσταση εταιρεία παραγωγής θέατρο Ελληνική Θεατρική Περίοδος 1956/1957 Ήταν όλοι τους παιδιά μου Θίασος Αλέκου Αλεξανδράκη Θέατρο Γκλόρια Ελληνική Θεατρική Περίοδος 1959/1960 Δον Καμίλλο Θίασος Μίμη Φωτόπουλου Θέατρο Μίμη Φωτόπουλου Ελληνική Θεατρική Περίοδος 1964/1965 Το άσπρο άτι Θίασος Τίτου Βανδή Θέατρο Μεταλλείον Ελληνική Θεατρική Περίοδος 1965/1966 Χωριστά τραπέζια Θίασος Έλσας Βεργή - Μάνου Κατράκη Θέατρο Έλσας Βέργη Ελληνική Θεατρική Περίοδος 1966/1967 Παράβαση καθήκοντος Ελληνική Σκηνή - Άννα Συνοδινού Θέατρο Κεντρικό Ελληνική Θεατρική Περίοδος 1973/1974 Ο πειρασμός Κρατικό Θέατρο Βορείου Ελλάδος περιοδεία Ελληνική Θεατρική Περίοδος 1974/1975 Η ζωή που σου έχω δώσει Εθνικό Θέατρο της Ελλάδας Κτήριο Τσίλερ Ελληνική Θεατρική Περίοδος 1975/1976 Ο γλάρος Εθνικό Θέατρο της Ελλάδας Κτήριο Τσίλερ Ελληνική Θεατρική Περίοδος 1979/1980 Ο αρχοντοχωριάτης Εθνικό Θέατρο της Ελλάδας Κτήριο Τσίλερ Ελληνική Θεατρική Περίοδος 1979/1980 Η ζωή που σου έχω δώσει Εθνικό Θέατρο της Ελλάδας Κτήριο Τσίλερ Ελληνική Θεατρική Περίοδος 1982/1983 Οργισμένα νιάτα Θίασος Γιάννη ΦέρτηΘεατρικές Επιχειρήσεις Η & Δ. Μαρασούλη Θέατρο Αθηνά Ελληνική Θεατρική Περίοδος 1988/1989 Κάτι τρέχει ... Θίασος Δάνη Κατρανίδη Θέατρο Μπρόντγουεϊ Ελληνική Θεατρική Περίοδος 1989/1990 Επικίνδυνη στροφή Θίασος Δάνη Κατρανίδη Θέατρο Μπρόντγουεϊ Ελληνική Θεατρική Περίοδος 1990/1991 Τρωάδες Εθνικό Θέατρο της Ελλάδας περιοδεία Ελληνική Θεατρική Περίοδος 1991/1992 Τα βρώμικα χέρια Εθνικό Θέατρο της Ελλάδας Θέατρο Κάππα Ελληνική Θεατρική Περίοδος 1993/1994 Χορεύοντας στη Λουνάσα Εθνικό Θέατρο της Ελλάδας Θέατρο Rex Ελληνική Θεατρική Περίοδος 1998/1999 Χορεύοντας στη Λουνάσα Δραματική ΣκηνήΗ Οδύσσεια - Θέατρο, Πολιτιστικές Εκδηλώσεις Θέατρο Βικτώρια

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
Παραπομπές

Πηγές
 Who's Who, 1979, σ. 208

Κατηγορία:Έλληνες σκηνοθέτες
Κατηγορία:Έλληνες σκηνοθέτες θεάτρου
Κατηγορία:Έλληνες συνθέτες μουσικής ταινιών